વાડીમાં સિંહણનો મૃતદેહ પડ્યાના સમાચાર ગામમાં ફેલાતા ગામલોકો જોવા માટે અહી એકઠા થયા હતા. ધારી વનવિભાગના ડીએફઓ અંશુમન શર્મા તેમજ આરએફઓ પરડવા, ફોરેસ્ટર ભટ્ટી સહિતનો સ્ટાફ ઘટના સ્થળે દોડી ગયો હતો. અને સિંહણનો મૃતદેહ કબજે લીધો હતો. સિંહણના મોતનું કારણ પોસ્ટમોર્ટમ રિપોર્ટ બાદ જાણી શકાશે. બીજી બાજુ સિંહણના મૃતદેહ પાસેથી મળી આવેલી વાછરડીના મૃતદેહના નમૂના લઇને વાછરડીના માંસમાં ઝેર છે કે કેમ તે જાણવા તપાસ હાથ ધરાઇ છે.